
EDITORIAL ★ _ 

20 anys Burxant 


Aquell any 1998 s'estrenava 
als cinemes la pel·lícula 
Matrix. Curiosament al barri 
de Sants també triàvem la 
pastilla vermella, aquella 
que significa escollir la 
dolorosa veritat per sobre de la 
pastilla blava, la il·lusió de la 
ignorància. D’aquestes ganes 
de fer despertar, de burxar, 
informar, explicar, comunicar 
i trobar-nos, naixia la Burxa. 
En un inici, unes senzilles, 
humils però dignes fotocòpies, 


on es transmetia allò no que 
no sortia en cap altre lloc 
ni mitjà. Lligada sempre als 
moviments socials del barri des 
d’on es va conformar i créixer 
i amb voluntat d'expansió. 
Per explicar l’especulació 
que patia i pateix el barri, les 
seves resistències, la repressió 
política i les vides dignes i 
rebels de les veïnes. Però també 
per parlar de forma propera 
dels barris de Sants, de llibres, 
de música, de grups del barri, 


per fer humor i retrobar el 
passat comú que corre per 
aquests carrers. No volem viure 
a Matrix, volem ser lliures, 
afrontar la crua realitat, per 
transformar-la i gaudir d’allò 
que som col·lectivament. El 
projecte de La Burxa té vida 
pròpia, d’aquells que la fem 
possible, és a dir, equip redactor, 
col·laboradores, anunciants i les 
lectores. Per això mateix és un 
projecte que durant aquestes 
dues dècades ha anat variant, 


tot i mantenir el mateix esperit 
que la va fer sorgir. 

En plena època mil·lenial, 
un diari mensual de paper 
com nosaltres seguim 
essent un important canal 
de comunicació al barri. 
Pròximament estrenarem nova 
pàgina web per millorar la 
nostra presència a les xarxes 
socials i canals virtuals. Més 
enllà d’això, quan televisions, 
Twitter’s i Facebook’s inunden 
d’informació els nostres sentits, 


encara segueix present la 
mancança d’informació 
local, crítica i pròxima. Per 
això podem dir que a La 
Burxa encara li deparen 
molts més aniversaris. Per 
fer una celebració conjunta, 
ja podem anunciar que el 
pròxim mes de maig farem 
una festa d'aniversari on 
volem compartir amb totes 
vosaltres aquesta efemèride. 


LES PARETS PARLEN ★ 



Edavant República. #Sants/MN 


Stop pujades 


MICRO OBERT* Envia'ns el teu escrit a laburxa@gmail.com 

L'acceptació de les emocions dels infats els fazà millors i 
més feliços 


Marta Seguí Picazo 


A la societat d’avui en 
dia tenim un greu 
problema: cada 
cop necessitem 
més ajuda externa amb els 
conflictes de la vida, cada cop 
hi ha més persones amb estrès 
i ansietat, cada cop hi ha més 
gent que no sap si és feliç, si 
vol ser-ho 0 si està seguint el 
camí adequat per arribar-hi. 
Per contrapunt, a algunes 
escoles de primària s’està 
posant de moda l'Educació 
Emocional. Tot i que és 
meravellós que es posi de moda 
l’educació i acompanyament 
dels sentiments en comptes 
d'altres milers de coses, 
segueix havent-hi un buit 
des que l’infant neix fins que, 
amb sort, arriba a una escola 


on es treballen les emocions 
(més enllà de cares tristes i 
contentes). 

Els adults neguem i 
menystenim (0, en el millor 
dels casos, relativitzem) els 
sentiments dels infants perquè 
quan els mirem a ells, ens 
veiem a nosaltres: que tenim 
feina, responsabilitats, factures 
per pagar, hipoteques, pressió...i 
creiem que allò que els passa no 
és important. I moltes vegades 
així els ho fem saber: - Ui...si 
ara plores quan siguis gran i et 
passin coses de veritat, no sé 
què faràs! Moltes vegades els 
ridiculitzem, els neguem el que 
senten, traiem importància a 
allò que els passa; coses que 
mai faríem amb un adult, però 
que, com que ells són petits i no 
s’assabenten de quasi res, els ho 
podem fer o dir. 

Els infants són esponges 


des que neixen, aprenen de 
tot el que veuen i viuen. iCom 
podem pensar que quan siguin 
adults sabran interpretar els 
seus sentiments si nosaltres 
només els ensenyem a 
negar-los? Tenen els mateixos 
sentiments que nosaltres: 
por, tristesa, alegria, felicitat, 
pena, esperança, malenconia, 
frustració, enveja... l’única 
diferència és que ells no els 
saben analitzar, no saben 
posar-los en paraules o racio¬ 
nalitzar-los. La nostra respon¬ 
sabilitat és ajudar-los per a que 
s’entenguin a ells mateixos 
perquè puguin solucionar 
futurs problemes, superar 
adversitats i gaudir del que 
la vida els portarà . Hauríem 
d’ajudar-los a entendre’s des 
de petits plantejant supòsits. 
Aquest tipus d'anàlisi els 
ajudarà, més endavant, a fer el 


seu propi raonament, la seva 
pròpia hipòtesi i, de mica en 
mica, a anar-se coneixent. 

Ser feliç no depèn de què a la 
vida no et passi res dolent, sinó 
de com et prenguis les coses que 
passin, com afrontis i solucionis 
els entrebancs que vagin 
sorgint. Per aconseguir-ho, hem 
de practicar... i per practicar, 
hem de conèixer què ens passa 
des de petits, saber per què 
ens sentim d’una manera 0 
d'una altra. No podem viure 
una infància on se'ns neguin 
els sentiments de tristor, per 
exemple, i esperar arribar a 
l’adolescència controlant-los i 
coneixent-los. Això que sembla 
tan obvi, després no ho és tant: 
hi ha centenars de famílies que 
mai han parlat de sentiments 
amb els seus fills i filles però 
que pretenen que, durant 
l’adolescència, aquests els 


expliquin les angoixes típiques 
d’aquesta edat, que analitzin 
els problemes, que triïn una 
professió per a tota la vida i que 
siguin responsables. Els infants 
no aprenen sols, aprenen 
amb un model, si el model és 
absent d’empatia i comprensió, 
l’adolescent i futur adult també 
ho serà. 

Per començar a millorar 
aquest acompanyament hem 
d’intentar no banalitzar els 
sentiments dels més petit/es, 
hem d’ajudar-los a resoldre 
petits conflictes donant-los 
eines per al futur, hem de 
posar paraules i raonament als 
sentiments i, sobretot, acceptar 
el que sentim, tant petits com 
grans: tots els sentiments ens 
ensenyen quelcom de nosaltres 
i dels altres. 

Es manté 1‘acció de desobediència 
dels encausats del cas Pinyata 


Colze a Colze 


E l cas Pinyata de 
persecució al moviment 
anarquista a Catalunya 
i la resta de l'estat es 
manté malgrat l’arxivament 
de la segona part d’aquest 
d'aquesta inquisidora operació 
policial. 

El dia 28 d’abril de 
2017 començava l’acció 
d’insubmissió a l’Audiència 


Nacional impulsada des 
de la campanya colze a 
colze. Amb aquesta acció, 
que consisteix a desobeir 
la mesura cautelar de 
presentar-se a jutjats per 
signar una vegada al mes, 
volíem assenyalar els efectes 
personals i col·lectius que 
representen els processos 
de detencions, judicis, 
condemnes, i les mesures 
cautelars imposades a les 
encausades durant el temps 


d’espera a ser jutjades. 

Avui dia continuen 
duent a terme l’acció 2 
de les 5 persones que la 
van començar. De les tres 
restants, dues d’elles han 
decidit tornar a presentar-se 
a signar per diferents 
raons, tant personals com 
polítiques, i la tercera va 
quedar exempta de mesures 
cautelars en arxivar-se 
Pandora 1. 


Actualment les dues 
persones que continuen 
duent a terme l’acció 
d’insubmissió, es podrien 
enfrontar a un nou judici - 
en aquest cas a un tribunal 
ordinari, i no a l’Audiència 
Nacional - per incompliment 
de les mesures cautelars. 
Això els podria suposar una 
pena d’entre 12 i 24 mesos de 
pena multa. 


Amb aquesta campanya 
busquem solidaritzar-nos 
amb totes les persones 
represaliades, alhora 
que volem contextua- 
litzar i analitzar l’ús de les 
diferents eines repressives 
que disposa l’Estat, per 
buscar punts en comú entre 
diferents lluites, establint 
afinitats i construint 
eines que puguin ser d’ús 
col·lectiu. 


D'horts urbans i de resistència a la 
ciutat mercaderia 



Hortet de la Farga i Comissió de 
Festes Plaça de la Farga 


P arlem en concret de 
l’Hortet de la Farga, de 
la Comissió de Festes 
plaça la Farga i de la 
cooperativa d’habitatges en 
cessió d’ús Sostre Cívic. 

Totes tres entitats portem 
des del 2015 forjant la 
transformació d'un espai 
privat i especulatiu en un espai 
cooperatiu i públic. 

Aquesta transformació ve 
motivada per les activitats que 
es realitzen, des de fa molts 
anys, en aquest espai per part 
del veïnat que són el taller de 
la Comissió de Festes i el jardí 
amb hortet. 

Hem donat vida i significació 
a l’espai fent-lo col·lectiu i 
digne de ser estimat. 

Han estat temps d'embats i 
d’embastar el que ara ja s’ha 
de cosir: habitatges cooperatius 
en règim de cessió d’ús i local 
social amb taller de la Comissió 
de Festes als edificis de Rossend 
Arús 36 i 38 i un jardí i horts a 
l'interior de l’illa amb entrada 
per Noguera Pallaresa 27. 

La lluita política desfermada 
pel conflicte ha inclòs a 


Building Center de la Caixa, al 
Districte i al projecte la Farga 
amb tota la càrrega d’un barri 
que amb les seves entitats 
i veïnat apostem per una 
societat on puguem viure totes 


per igual. 

La crisi s’ha tancat amb 
la compra dels dos edificis 
i l’interior d’illa per part de 
l’Ajuntament de Barcelona fent 
ús del dret de tanteig i retracte 


sobre la propietat que era fruit 
d'una execució hipotecària. 

Ara, amb tota la il·lusió, 
cal rehabilitar, cal que els 
habitatges s’omplin de somnis, 
cal que el taller i local social 


sigui digne i cal la cogestió 
del veïnat al jardí i horts de la 
Farga. 

Sants Viu 


Una xuxxexia menys 

Aquests darrers dies, el paisatge del 
barri ha canviat en un d’aquells racons a 
mig camí d'enlloc, al costat d’un solar, a 
tocar d’oficines de la Hisenda estatal. Si 
hi passeu habitualment haureu vist que 
al carrer Tarragona ja no hi ha la típica 
xurreria que feia guàrdia a la cantonada 
amb Sant Nicolau. 

Però no és la única xurreria que ha 
desaparegut al barri: si fem memòria, 
com a mínim falta la Xurreria “El 
Puente” que ocupava la vorera del carrer 
Sant Antoni sobre les escales del carrer 
Premià, on avui hi ha un hotel de luxe. 
Una xurreria que rebia el nom del pont 
que anys endarrerehi havia al final del 
carrer Vallespir, mitjançant el qual es 
creuava les vies (llavors no soterrades) 
quan entraven a l’Estació de Sants. 

Ja en la darrera dècada, recordem 
la desaparició de la xurreria Montse, 
al final del carrer Joan Güell, a tocar 
de plaça de Sants, i que els darrers 
anys compartia paret amb el mural 
reivindicatiu que fa cantonada amb el 
carrer d’En Blanco. 

També, i ja més propera, és la 
desaparició de dues xurreries que 
havien conviscut l’una al costat de l’altre 
a l’estació d’autobusos. Dues estructures 
d’estat del amants de la nit que, sortint 
de l’estació, trobaven aquells remolcs 
plens de sucre i greix necessari per a 
refer-se de matinada, després d’hores de 



poc consum d’aigua i molt de la resta. 
No sabem si el pla urbanístic de l’estació 
n’és el culpable o si simplement són 
víctimes del seu temps. 

Nova llibzezia al bazzi 

Al carrer Galileu, al trencall amb 
Miquel Àngel, a l’antic local on fins fa 
no massa s’hi despatxaven llegums, ara 
hi trobem lletres i somnis a granel. Un 
nou projecte cooperatiu neix al barri de 
la mà de la Glòria i l'Anun, que el passat 
diumenge 19 de novembre obrien les 
blaves persianes, per inaugurar una 
llibreria, La inexplicable. 

Una jornada fornida d’activitat 
cultural, mostra d’allò que volen pel 
projecte i pel barri, narració de contes 
per a infants a càrrec d’Irma Borges, 



recital de poesia amb Joan Vigó i Andreu 
Subirats acompanyats musicalment per 
Diego Burian. Petita mostra d’allò que 
volen que tingui continuïtat, tallers, 
recitals, cursos, narracions i comunitat 
lectora. 

Una llibreria literària amb seccions 
de Narrativa, No ficció, Infantil i Juvenil, 
Poesia i Novel·la Gràfica, amb vocació 
oberta al barri, les seves entitats, 
biblioteques i escoles, amb una selecció 
acurada i personalitzada de catàleg, amb 
sensibilitat per a les petites editorials. 

El PP vol eznpzesozíaz 6 
anys els joves d’Axxan 

Els fets es remunten al març 
d'enguany, quan l'organització juvenil 
de l’esquerra independentista va 
protestar a les portes de la seu del Partit 
Popular. Fruit d’aquella protesta i la 
campanya mediàtica de criminalització, 
diverses militants de l’organització han 
rebut citacions judicials amb peticions 
de fins a 6 anys de presó. Una d’elles 
veïna del barri. 

A l’auto es detallen els càrrecs dels 
quals són acusats: desordres públics 
i danys a la propietat privada amb 
agreujant de motivació ideològica, que 
sumen una pena de tres anys. A aquest 
es suma un altre càrrec de violació de 
domicili de persona jurídica, penat 
també amb tres anys de presó. A més, els 
populars demanen per als sis encausats 
una ordre d’allunyament de 25 metres 



de la seva seu durant cinc anys. 

En Marc P., una de les persones 
encausades i veí de Sants, diu que està 
"tranquil, perquè segur que l’acusació 
no prosperarà i tot acabarà amb una 
multa com sempre”. 

Els fets es van produir el passat 27 de 


març i s’emmarquen dins la campanya 
‘T’organització és la clau de la victòria”, 
creada per a defensar el referèndum de 
l’i d’octubre i la independència. 

El Texza d’Escudella és el 
zestauxazit més ben valozat 
ingüísticament dels 
Països Catalans 


L’establiment és el que registra més 
bones puntuacions a la CatalAPR una 
aplicació creada per la Plataforma 



per la Llengua perquè els clients 
puguin valorar l’atenció lingüística 
rebuda als establiments de tots els 
territoris de parla catalana. Amb aquest 
reconeixement podrà lluir un distintiu 
que el reconeix com a establiment ben 
valorat durant la campanya 2017-2018. 

En la roda de premsa conjunta de 
presentació dels adhesius celebrada el 
dimecres 13 de desembre, precisament 
al restaurant, Pau Canela va detallar 
que el seu establiment sempre ofereix 
el servei en català: «Tenim la carta en 
català, i també en altres llengües, però és 
la primera que donem a qui arriba aquí 
perquè sàpiga que tenim una llengua i 
una cultura pròpia». 

I és que l’elecció del restaurant del 
carrer Premià no és casual. El personal 
té unes pautes d’atenció de qualitat 
entre les quals s’hi inclou una atenció 
lingüística inclusiva: es manté el català 
sempre que no hi hagi problemes de 
comprensió, així s’aconsegueix tractar 
de manera propera i sense distincions 
a persones d’orígens molt diferents, no 
discriminant-los per la seva procedència. 

Sants es mou pels pzesos 
polítics 

3 mesos exactes, 16 d’octubre- 16 de 
gener. Amb tots els dies i totes les seves 
nits, amb la de Nadal, el dinar de Sant 
Esteve, la nit de Cap d’any, la tarda del 
dia 5 de cavalcada i el matí de reis, dies 
que els Jordis, en Cuixart i en Sànchez, 
han passat a la presó, de manera 
preventiva, a l'espera de no desesperar. 

Va ser en motiu aquests tres mesos 
que Òmnium Cultural va convocar a 



manifestar-se davant dels Ajuntaments 
del país. En el cas de Barcelona, però, 
la convocatòria prenia l’esperit CDR i 
convocava a fer columnes des dels barris 
per a trobar-se Tribunal Superior de 
Justícia de Catalunya. 


Des del barri, el punt de les 18:00 hores 
era el moment de sortida de la plaça 
de Sants per fer camí i trobar-se amb 



la gent, que venint de Sant Antoni, Les 
Corts i Eixample, farien direcció cap a 
la convocatòria central. El CDR també 
havia fet crida a la participació. 

Al llarg del recorregut milers de 
persones criden consignes en favor 
de la llibertat dels presos polítics i pel 
retorn del govern a l’exili. Una riuada 
de gent que, arribant al punt final, resta 
en silenci i escola les consignes que 
demanen que l’estat Espanyol respecti 
la voluntat dels i les catalanes que volen 
deixar de ser-li súbdits. 

Any Pedzolo 

Manuel de Pedrolo gaudirà enguany 
de més protagonisme a les lleixes de 
llibreries i biblioteques, més minuts 
de ràdio i televisió i més tinta a diaris i 
revistes. El centenari del seu naixement 
l’ha fet mereixedor de distinció d’any 
Pedrolo de manera oficial per la 
Generalitat de Catalunya. Al barri, a 
més, comptem amb la sort que la nostra 
veïna Anna Maria Villalonga farà de 
comissària de l’any Pedrolo. Enguany 
podreu seguir a Santsviu.cat les col·la¬ 
boracions de l’Anna Maria amb el portal 
digital. 

Mobilització pel transport públic 



Clara Victòria 


A quest mes de gener 
hem vist com han 
tornat a aparèixer 
les mobilitzacions 
contra la pujada de preu 
de les tarifes del transports 
públic. L'Assemblea de Barri 
de Sants s'ha sumat a aquestes 
participant de la Plataforma 
Stop Pujades. Aquestes 
mobilitzacions han tornat 
a reapareixer després de la 
congelació tarifaria dels últims 
dos anys. 

La congelació de tarifes dels 
preus del transport que hi ha 
hagut van ser petites victòries 
de la ciutadania que va dur a 
terme importants mobilitza¬ 
cions, tant a metro, com a trens. 
No ha estat la bona voluntat 
de ningú ni de cap partit, sinó 
una de les petites victòries 
que es van aconseguir en 
l'intens període de lluites que 
va precedir l'arribada al poder 
de l'Ada Colau. Un nou poder, 
que s'anomenava del canvi i 
que pocs canvis substancials 
ens ha fet veure. En el tema 
del transport públic, hem vist 
com Mercedes Vidal i Ada 
Colau, anomenaven xantatge 
a una vaga dels treballadors 
del metro per dignificar les 
seves condicions laborals. 
Com s'ha abandonat la idea de 


municipalitzar les empreses 
publiques que, com TMB, 
compten amb participació 
privada. Una participació que 
ha fet que es creï la T-Mobilitat, 
una privatització encoberta 
del sistema de pagament. I ara, 
finalment s'han tornat a apujar 
els preus de les tarifes. Unes 
tarifes que compten amb 4 
bitllets específics per turistes i 8 
pels habitants de la ciutat. 

Però veient com la 
mobilització té la capacitat 
d'aconseguir victòries s'han 
de replantejar també els 
objectius. Tot i que la negativa 
i la resistència a la pujada de 
tarifes ha de ser ferma, no es pot 
perdre de vista que el model pel 
que s'ha de lluitar és la gratuïtat 
d'un servei que s'anomena 
públic. El transport gratuït no 
és cap utopia, doncs les ciutats 
capitalistes necessiten que la 
mà d'obra de l'extraradi arribi 
puntual al seu lloc de treball, 
sense obviar que els vehicles 
privats a motor són cada dia 
més insostenibles. Davant de 
la lluita d'Stop Pujades no s'ha 
de limitar a parlar de tornar a 
tarifes del 2013 ni de cap any. 
S'ha de parlar de transport 
públic gratuït. Els moviments 
socials han de marcar perfil 
propi en el model de ciutat que 
volem i no marcar el discurs de 
forma defensiva. Fer demandes 
"poc realistes" (dediquem uns 


segons a apreciar el derrotisme 
inherent en aquest concepte) 
no allunya pas de tombar 
l'increment de preu. Si la lluita 
és efectiva, l'ajuntament i 
l'ATM es veuran obligats a cedir 
parcialment. 

La gran aposta municipal 
pel que fa al transport, a 


part de la implantació de 
la T-Mobilitat, està sent la 
unió dels dos tramvies per la 
Diagonal. Un projecte heretat 
de la època socialista. Recordem 
que la empresa Tram és una 
empresa privada que explota 
una cessió municipal. Així, 
el gran projecte és ampliar el 


servei que està privatitzat. Tot 
plegat ens trobem amb unes 
polítiques municipals que 
en els primers anys van fer 
algunes concessions a les lluites 
pel transport públic però que 
avui han acabat per assumir 
els projectes i els discursos dels 
governs anteriors. 


L‘expxopiació i l‘especulació porten a la presó 


Pau Martínez 


E l pròxim 21 de febrer un 
veí del barri, militant 
dAcció Llibertària de 
Sants, s’enfrontarà a un 
judici per ser detingut durant la 
manifestació contra el desallot¬ 
jament del CSO La Carboneria 
fa ja gairebé 4 anys. En Pol, el 
veí imputat, s’enfronta a una 
condemna de fins a 4 anys de 
presó i a una multa de gairebé 
10.000 euros. Els Mossos 
d’Esquadra l’acusen d’atemptat 
a l’autoritat pel llançament 
d’una ampolla de vidre a 
un antidisturbis, i també de 
resistència durant la detenció. 
Aquest últim delicte, segons la 
versió dels Mossos, va suposar 
el trencament del canell de 
l’antidisturbis que el va detenir. 


En Pol, de vint-i-sis anys 
i nascut a Hostafranchs, es 
defensa “no vaig realitzar cap 
llançament, estava tractant 
de fugir de les càrregues dels 
mossos, quan ens van envoltar i 
van detenir a les dues primeres 
persones. Jo era la segona”. 
A l’acusació d’atemptat a 
l’autoritat i resistència, se li 
suma una indemnització de 
ío.oooC. Segons la versió dels 
mossos, durant la detenció el 
mosso es va trencar un os del 
canell per la “forta” resistència 
del detingut, que va ser "reduït” 
amb l’ajuda d’un segon 
antidisturbis. En contra, l’acusat 
argumenta "resulta fantasiós 
creure que soc capaç de 
resistir-me a dos antidisturbis, 


trencar el canell a un d’ells, i 
sortir-ne il·lès”. Veient el físic 
del jove santsenc, escanyolit i 
sense arribar al metre setanta, 
costa de creure que sigui capaç 
d’una resistència tan "feroç” i 
menys de provocar lesions a un 
antidisturbis de la BRIMO. 

El CSO La Carboneria, situat 
al barri de Sant Antoni, és un 
edifici ubicat a l’Eixample que 
va ser okupat com a centre 
social al 2008, després de portar 
4 anys buit i sense cap ús. Al 
2010 FBEX Promo Immobiliària, 
ex-propietària de "La carbo”, 
va intentar dur a terme el 
desallotjament però es trobava 
enfonsada i en concurs de 
creditors. Al 2011, la titularitat 


de l’immoble va passar a 
mans de Barclays (entitat 
bancària absorbida actualment 
per CaixaBank), i executà el 
desnonament al 2014. Al març 
de 2017 Leasing LWP Spain 
va comprar l’edifici. Entre tot 
aquest procés especulatiu 
l’edifici continua en desús i ha 
estat declarat patrimoni de la 
ciutat, a l’espera d’un projecte 
per l’edifici. 

Per altra banda, l’Assemblea 
del Barri de Sants denuncia 
que els darrers anys Sants està 
patint la pujada indiscriminada 
del preu del lloguer mes rere 
mes. A més a més, Sants ja és el 
segon barri que més es desnona 
de Barcelona. El Víctor, membre 


de l’Assemblea de Barri de 
Sants, afegeix "no creiem que 
aquest cas repressiu sigui un 
altre incident sinó que es tracta 
de justificar a cop de sentències 
un conjunt de pràctiques 
especulatives que fan fora del 
barri a les seves veïnes”. 

El judici es celebrarà 
el 21 de febrer i el Víctor 
anuncia futures mobilitza¬ 
cions per denunciar el cas i 
l’especulació “que expulsa 
les nostres veïnes”, així com 
per defensar "un habitatge 
digne”. Mentrestant, el Pol 
resta a l’espera de la celebració 
del judici i assegura que "és 
innocent". 


Nou imputats pel tall de les vies del l’AVE de la vaga 
genezal del 8 de novembre 


Rubén Molina 


S 'ha iniciat la repressió 
per la vaga general del 
8 de novembre en que 
es va aconseguir aturar 
tot el país per la llibertat del 
presos polítics i contra la 
repressió de l'estat Espanyol. 
Va ser el moment en que l'orga¬ 
nització dels més de dos-cents 
CDR de tot el país va permetre 


coordinar diferents accions 
de talls viaris que va afectar 
sobretot a les fronteres. 

Però Espanya no atura la seva 
fam repressiva i ja ha posat el 
focus en aquests actes. Malgrat 
totes les accions d'aquell dia 
van mantenir un to totalment 
pacífic, l'estat sembla que 
no pugui aturar aquesta 
maquinària devoradora de 


llibertats. Arreu del país han 
començat a arribar citacions 
per participar en els diferents 
talls o marxes lentes que van 
protagonitzar tot el dia de 
lluita. A ciutats com Igualada 
i Sabadell han citat a més 
de trenta persones i a altres 
indrets del país també s'ha 
repetit la jugada. Aquestes 
noves estratègies repressives 
eviten les grans operacions 


policials i s'efectua d'una 
manera més silenciada. 

Al barri de Sants, un del punts 
calents del dia pel tall de les 
vies a l'Estació de Sants, també 
ha arribat la repressió. Nou 
persones de les més de mil que 
van participar a l'acció han 
estat imputades per delictes de 
desordres públics i coaccions. 
En canvi la mateixa jutgessa 


subratlla que es va tractar d'una 
mobilitzacions pacífica on no 
consten danys ni desperfectes. 
Des del CDR de Sants no han 
pogut posar-se en contacte amb 
les persones investigades, per 
això mateix fan una crida a que 
aquestes es posin en contacte 
amb ells per poder donar suport 
i denunciar-ho. 

La dictadura de la 

norma 

i la creació de la discapacitat 


Ana Manzano Novoa 


L es persones ens signifiquem a 
través de la relació que adquirim 
tant amb el nostre entorn, 
com amb les persones que ens 
envolten i som, en part, allò que aquestes 
persones ens retornen amb la seva 
mirada. El nom que tenim, sense anar 
més lluny, és un dels primers gests que 
corroboren aquesta afirmació: ens el 
posen els nostres pares regalant-nos ja la 
nostra primera identitat. 

Per identificar-nos com a persona, 
partim de diferents escenaris que van 
des d'allò més íntim a allò més general: 
del nostre cos i la nostra biologia, fins a 
la nostra família, el lloc on vàrem néixer 
i créixer, el moment històric que vivim, 
la cultura... Tots aquests escenaris són 
esferes en continua i invisible relació 
entre si que, sense que nosaltres en 
siguem conscients del tot, ens constru¬ 
eixen i ens redefïneixen al llarg de tota 
la vida. 

Cada dia, quan sortim de casa i ens 
afrontem a la vida quotidiana, ho fem 
carregant milers de creences que hem 
anat interioritzant fins al punt de portar¬ 
ies inscrites a la mateixa pell, a través 
de les quals llegim i interpretem el món 
que ens rodeja. Com a individus, a més, 
tenim certa quota de poder i és en funció 
d’aquesta que decidim la nostra manera 
de mirar el món, és a dir, la nostra subjec¬ 
tivitat. Tanmateix, les idees transmeses 
a través de la cultura, i sobretot a través 
dels mitjans de comunicació, ens afecten 
molt més del que a moltes ens agradaria. 

“Però és que la societat 
actual es construeix 
així, a través dels 
dualismes: home i dona, 
bé o malament, èxit o 
fracàs, sa o malalt... i, 
en aquesta reducció, 
ens oblidem d'una 
gran escala de grisos" 


Jo, com a dona blanca occidental 
nascuda als anys 8o, visc en una cultura 
que m’ha proporcionat una imatge molt 
concreta de la dona que hauria de ser, i 
el mateix succeeix amb altres grups de 
persones i amb el propi món. Per dir-ho 
breument, el que fem és crear una 
imatge del bé i del mal. Quin malson això 
dels dualismes, oi? Però és que la societat 
actual es construeix així, a través dels 
dualismes: home i dona, bé o malament, 
èxit o fracàs, sa o malalt... i, en aquesta 
reducció, ens oblidem d’una gran escala 
de grisos on se situen diferents condi¬ 
cions culturals, emocionals, mentals, 


físiques, sexuals, i tantes altres diversi¬ 
tats que no són representades i que, per 
tant, queden excloses i soterrades. 

En la seva majoria, les imatges que els 
mitjans de comunicació ens donen de les 
persones estan estereotipades i plenes 
de valors i d'interessos comercials. El 
principal problema és que, a través de la 
repetició, aconsegueixen que unes idees 
molt simplificades i molt allunyades 
de la reaiitat, passin a ser absolutes 
veritats. Es genera una idea fictícia del 
que és normal i desitjable i aquesta idea 
falsejada no representa, ni de lluny, a la 
major part de la població i ens sotmet a 
una dictadura: la dictadura de la norma¬ 
litat. Aquella que ens oprimeix amb uns 
ideals que marquen allò que hauríem 
de ser i ens mostra on mai no podrem 
arribar. 

Les persones amb diversitat funcional 
pateixen aquesta realitat igual que 
nosaltres, però la gravetat de la seva 
situació és molt pitjor. Si a nosaltres 
els estereotips ens oprimeixen, a les 
persones amb diversitat funcional direc¬ 
tament les anul·la i, tal com ens ensenya 
el món de la publicitat, allò que no és 
representat, no existeix, s'estigma- 
titza i es converteix en una “anomalia”. 
Aquestes persones, sobretot les que 
tenen discapacitat intel·lectual, no solen 
formar part de les nostres vides quotidi¬ 
anes perquè, a menys que tinguis algun 
familiar o a algú proper, no existeixen 
espais on puguem compartir la vida 
amb elles, no sabem com són i, com deia 
abans, queden invisibilitzades en els 
mitjans de comunicació. 

De ben segur que les responsables 
de tot això són aígunes de les nostres 
creences. Si bé avui en dia ens sembla 
lògic que les dones generin els seus 
moviments d’emancipació o que la 
societat lluiti contra les idees hete- 
ropatrialcals, encara no succeeix el 
mateix amb les persones amb diversitat 
funcional: no se’ns fa tan estrany que es 
vulneri el seu dret a decidir sobre la seva 
vida i segueixin silenciades a casa seva o 
als centres ocupacionals. Potser hi ha un 
pensament inconscient que subjau a tot 
això, i és que les persones amb diversitat 
funcional no arriben a la categoria de 
“persona” i, per tant, no és tan important 
que les tinguem en compte per construir 
el món. 

Per entendre una mica millor d’on 
podrien venir aquestes creences, 
hauríem de considerar alguns esdeve¬ 
niments històrics: en primer lloc, hem 
arribat al segle XX amb un llegat històric 
que sempre ha tractat a les persones amb 
diversitat funcional com a fenòmens 
naturals, malediccions o càstigs divins. 
Per altra banda, el sorgiment de la 
revolució industrial va establir uns valors 
de producció que són els que avui en dia 
determinen si una persona és vàlida o no 
i les persones amb diversitat funcional 
com cossos que no poden adaptar-se 
als nivells de producció estipulats, són 


“La revolució industrial 
va establir uns valors 
de producció que són 
els que avui en dia 
determinen si una 
persona és vàlida o no" 


considerats improductius i no vàlids. I 
finalment, tal com argumenta Beatriz 
Preciado a la seva conferència sobre la 
mort de la clínica, les lògiques estadísti¬ 
ques i matemàtiques van entrar també 
en els processos de gestió de salut i de 
la societat provocant que la noció esta¬ 
dística de “mitjana” es converteixi en la 
noció de la norma “biopolítica”, és a dir, 
tot allò que excedeixi o que no arribi a la 
mitjana es considera anormal. 

La institució clínica del moment 
intenta, deixant de costat el misticisme i 
emparant-se en la ciència, classificar-nos 
entre cos normal o cos patològic. Les dife¬ 
rències físiques, sensorials o mentals, 
es consideren no aptes per conviure en 
aquesta societat i són apartades per 
corregir-les o curar-les. Són els bojos o 
els minusvàlids. Categories de persones 
menys vàlides d’on, per cert, encara no hi 
hem sortit ni les dones, ni les prostitutes, 
ni el col·lectiu LGTBI, ni moltes d'altres 
on la condició cultural no encaixa amb 
els cànons o interessos d’una societat 
amb valors neoliberals i capitalistes. 


“Les diferències físiques, 
sensorials o mentals, 
es consideren no aptes 
per conviure en aquesta 
societat i són apartades 
per corregir-les o curar-les” 


Per sort, a partir de la segona meitat 
del segle XX i seguint la línia d'altres 
moviments de drets civils, les persones 
amb discapacitat van començar a mani- 
festar-se demandant aspectes com 
poder tenir accés als llocs públics, a la 
informació, a la feina i que, en general, 
se’ls tingués en compte. L’any 2006 
va tenir lloc la convenció dels drets 
de les persones amb discapacitat a les 
Nacions Unides, on es va reconèixer que 
la discapacitat resulta de la interacció 
entre les persones amb deficiència i les 
fronteres degudes a l'actitud i a l’entorn, 
que eviten la seva participació plena 
i efectiva en la societat en igualtat de 
condicions amb els altres. 

Cada cos i cada ment té una manera de 
ser i de sentir, una manera d’expressar- 
se, una llengua nativa, però no hem sigut 
educats per a respectar la diferència. 


És possible que una persona no pugui 
reproduir el llenguatge normatiu, però 
trobarà una manera de transmetre les 
seves preferències i de fer saber allò 
que sent. No deixa de ser rellevant 
que posem l’accent en la seva falta de 
capacitat per parlar, però no el posem en 
la nostra falta de capacitat per entendre. 
Si creiem que només hi ha una única 
forma vàlida o sana d’interaccionar 
amb l’entorn, el que estem fent és, més 
0 menys conscient, colonitzar els altres 
cossos i prohibir-los ser. 

I així, apartant allò que no val, la 

“No deixa de ser rellevant 
que posem l’accent en la 
seva falta de capacitat 
per parlar, però no el 
posem en la nostra falta 
de capacitat per entendre" 


societat s’ha anat construint homo¬ 
geneïtzada i excloent. D'una forma 0 
altra, el que és normal es transmet dins 
la cultura com una mesura única en la 
qual, o hi estàs dins, o hi estàs fora. Les 
persones que presenten algun tipus de 
discapacitat són vistes com a cossos 
amb necessitat de ser rehabilitats, i així 
són relegades a centres clínics 0 especi¬ 
alitzats. Segons aquest pensament, és la 
mateixa persona la que té un problema 
i és a ella a la que s’ha de tractar. I això 
és el que ha portat a la institucionalit¬ 
zació, la segregació, la medicalització 
i la vulneració dels drets de milers de 
persones amb diversitat funcional. 

És curiós perquè si busquem la 
definició de “normal”, la primera 
accepció que trobem és: “Adj. Dit d’una 
cosa: que es troba en el seu estat natural”. 
Tanmateix, molts cossos i moltes ments 
que sí que es troben en el seu estat 
natural, no són considerats normals. 

Les persones NO són el problema, és la 
manera de mirar d’una societat que no 
ha pensat en elles ni ha tingut en compte 
allò que necessiten per a poder-se desen¬ 
volupar com a ciutadans de ple dret. 
És urgent que comencem a canviar la 
mirada cap a aquelles persones que 
no considerem iguals a nosaltres. És 
necessari que la societat abandoni 
aquesta actitud condescendent cap a 
les persones amb diversitat funcional, 
perquè elles també es construeixen a 
través dels nostres ulls, i no són ni més 
ni menys que aquell que els mira. Moltes 
vegades no sabem com relacionar-nos 
amb el que no coneixem, ens fa por, però 
és la nostra limitació la que es posa en 
relleu, no la de l’altra persona. 

Deia Amèlia Baggs, una activista amb 
autisme, que “només quan les diferents 
formes de ser persona siguin recone¬ 
gudes, seran possibles la justícia i els 
drets humans”. 

Problemàtiques associades 

a la diversitat funcional 



Dependència 


Bernat Marimon 



L’any 2007 entra en vigor la llei 
estatal coneguda com la Llei de la 
dependència, la qual dota del marc 
normatiu necessari per regular 
l’atenció a les persones amb depen¬ 
dència. Amenaçada des de bon 
principi per la crisi i víctima de les 
retallades pressupostàries, la llei ha 
avançat a batzegades i els recursos 
per finançar-la no cobreixen encara 
avui les necessitats de tots els que 
sol·liciten beneficiar-se'n. 

El departament de Treball, Afers 
Socials i Famílies defineix la depen¬ 
dència com “l’estat de caràcter 
permanent en què es troben les 
persones que, per raons derivades 
de l’edat, malaltia 0 discapacitat, i 
lligades a la falta d'autonomia física, 
mental, intel·lectual o sensorial, els 
cal l'atenció d’una o altres persones, 
ja sigui per a la realització de les 
activitats bàsiques de la vida diària 
com ajudes per la seva autonomia 
personal. 

La Llei va dirigida a la ciutadania 
espanyola que es trobi en una 
situació de dependència en algun 
dels graus establerts (moderada, 
severa o gran) i que hagi residit a 
l’estat espanyol durant cincs anys, 
dos dels quals han de ser immedia¬ 
tament anteriors a la data de presen¬ 
tació de la sol·licitud. 

Oueden excloses automàticament 
de la llei les persones sense resi¬ 
dència espanyola les quals s’han de 
regir per la llei orgànica de drets i 
llibertats dels estrangers a Espanya 
i la seva integració social o per 
tractats internacionals o possibles 
convenis establerts amb el país 
d'origen. 

A Catalunya hi ha quasi 145.500 
persones que reben prestacions i 
serveis relacionats amb la depen¬ 
dència, segons l’últim balanç (finals 
del 2017) del departament de Treball, 
Afers Socials i Famílies. 


Integració 

laboral 


Sònia Roncero 


La cerca d’un bon lloc de treball és 
un procés habitualment complicat 
per a tothom. Passada la crisi i en 
ple segle XXI, amb un futur mitja¬ 
nament optimista per endavant 
en quant a oportunitats laborals i 
de desenvolupament professional, 
hi ha col·lectius que es troben amb 
obstacles afegits que els dificulten 
encara més trobar una feina. 

Per molt que alguns defensin 
que no hi ha discriminació laboral 
cap a les persones amb diversitat 
funcional, les dades no ho mostren. 
El 50% de les persones amb diver¬ 
sitat funcional es troba en edat de 
treballar (representen al voltant d’un 
5% de la població catalana potencial¬ 
ment activa), però d'aquestes només 
tres de cada deu tenen un contracte 
laboral. 

La majoria de companyies només 
contracten personal amb disca¬ 
pacitat perquè la Llei General 
de Discapacitat (LGD) les obliga: 
les empreses més grans de 50 
empleades han de tenir, almenys, un 
2% de treballadores amb certificat 
de discapacitat del 33% o superior. 
Tot i així, moltes incompleixen la 
llei o apliquen mesures alternatives 
(com utilitzar un proveïdor que sí 
contracti treballadors amb diver¬ 
sitat funcional o fer alguna donació). 
A més, la majoria de llocs de treball 
acostumen a ser precaris i pocs són 
contractes de llarga durada o inde¬ 
finits. El mercat laboral encara no 
és inclusiu: segons dades de l’Ins¬ 
titut d’Estadística de Catalunya, 
dels contractes indefinits registrats 
el 2017 només un 0.5% eren per a 
persones amb diversitat funcional. 

La discriminació de les persones 
amb diversitat funcional en el 
terreny laboral no està ni de lluny 
justificada. No es la mancança 
d'una qualitat o la dificultat per a 
realitzar una tasca el que hauria de 
ser decisiu a l'hora de trobar una 
feina, sinó que el fet de trobar-la i 
ser contractat ha d'estar basat en la 
competència professional i l’habi¬ 
litat per a realitzar-la. Tots tenim un 
talent independentment de la nostra 
condició física i/o mental, i és aquest 
talent el que ens farà més o menys 
aptes per un lloc de treball. 


Gènere 


Caria Secondi 


La situació d'opressió i exclusió 
que viu el col·lectiu de persones amb 
diversitat funcional es veu agreujada 
quan les persones són de sexe femení 
o de gènere no normatiu. 

Les dones amb diversitat funcional 
poden patir, depenent del context i 
de la situació personal de cadascuna, 
una interacció d’opressions però 
principalment, pel fet de ser dones 
en una societat patriarcal i pel fet de 
ser persones amb diversitat funcional 
en una societat capacitista aquestes 
dones “ocupen un lloc de radical 
alteritat que dispara els nivells de 
precarietat i vulnerabilitat problemà¬ 
tica” (Pie, A., Riu Pascual, C. 2014). 

La situació és més complexa que 
una senzilla suma de vulnerabili¬ 
tats però, dades en mà, podem veure 
com aquest col·lectiu experimenta 
cotes majors d’atur, salaris inferiors, 
menys accés als serveis de salut, més 
mancances educatives, un escàs 0 nul 
accés a programes i serveis adreçats 
a dones, i sobretot un major risc de 
patir abús sexual i físic. 

La violència envers les dones amb 
diversitat funcional és un aspecte 
profundament invisibilitzat, ja que 
hi ha un gran desconeixement sobre 
els alts índex de violència adreçats a 
dones amb discapacitat que actua en 
combinació amb una sèrie d’estereo¬ 
tips provocant que aquesta situació 
sigui, no només invisible, sinó 
d’alguna manera "naturalitzada”. 

També cal senyalar que és neces¬ 
sària una ampliació conceptual sobre 
la noció de violència, per considerar 
com agressions qüestions estruc¬ 
turals, simbòliques i semàntiques 
relatives a la diversitat funcional 
(A. García-Santesmases, 2015), com 
per exemple, l'aïllament, el maltrac¬ 
tament psicològic, l’esterilització 
forçosa 0 l’avortament coercitiu, l’ex¬ 
plotació econòmica, o la sobre medi- 
calització, entre d’altres. 

Entre les causes d’aquesta violència 
estructural i invisible trobem, per 
exemple, ser menys capaces de 
defensar-se físicament, la dificultat 
d’accés als punts d'informació i asses¬ 
sorament (a causa de la poca accessi¬ 
bilitat física, sensorial 0 cognitiva), 
una autoestima més baixa i un major 
menyspreu de la pròpia imatge com 
a dona, una major dependència de 
l’assistència i cura dels altres, i viure 



freqüentment en entorns que afavo¬ 
reixen la violència (famílies deses- 
tructurades, institucions, hospitals i 
residències). 

Una especial menció mereixen el 
tema del cos i de la sexualitat de les 
dones amb diversitat funcional. Les 
persones amb diversitat funcional 
assumeixen l’existència de falses 
creences sobre la seva sexualitat que 
van des de l’extrem de ser conside¬ 
rats éssers asexuats i eterns infants, 
a ser vistes com a persones amb una 
sexualitat desaforada. La negació 
sexual que pateixen sovint les dones 
amb diversitat funcional, juntament 
amb la poca educació sexual rebuda 
al llarg de la seva vida, incrementa la 
vulnerabilitat al risc de patir abusos. 

Pel que fa als cossos de les dones 
amb diversitat funcional, en molts 
casos la seva aparença física 
s’allunya considerablement de l’ideal 
estàndard de bellesa femenina, i 
com més distància hi hagi respecte a 
aquest ideal, major probabilitat que 
la dona sigui considerada asexuada i 
indigna per assumir els tradicionals 
rols femenins (Pie, A., Riu Pascual, C. 
2014). 

Asun Pié i Andrea García- 
Santesmases en "De resistencias y 
violencias, la lucha de las mujeres 
con diversidad funcional”, profun¬ 
ditzen en els factors que interactuen 
perpetuant la invisibilització de la 
violència envers les dones amb diver¬ 
sitat funcional i reflexionen sobre la 
possibilitat de generar resistències 
específiques per fer front a la situació 
d'opressió que pateixen. 

Aquestes autores evidencien com el 
marc teòric dels "Feminist Disability 
Studies”, el camp d’investigació que 
busca generar coneixement a partir 
de posar en diàleg els estudis femi¬ 
nistes i els estudis sobre la discapa¬ 
citat, és el més pertinent per analitzar 
la violència envers les dones amb 
diversitat funcional. 

Pel que fa a l’activisme, la inter¬ 
secció i l’aliança entre les lluites del 
Moviment de Vida Independent i dels 
Moviments Feministes genera nous 
espais de lluita i de resistència per 
les reivindicacions específiques de 
les dones amb diversitat funcional. 
És imprescindible seguir resistint i 
seguir lluitant. 

Paradigmes i altres consideracions 

al voltant de la 

discapacitat intel·lectual 


Romà laviexre 


M M El món de la discapacitat intel·lectual és una illa medieval on hi ha una 
W w vulneració sistemàtica de drets i vosaltres en sou còmplices.” Amb aquestes 
paraules una persona experta en temes d’ètica aplicada es dirigia durant 
una formació a un grup de professionals -entre els que jo m’hi trobava- de 
l’àmbit de l’educació social, el treball social i la psicologia. Aquest paral·lelisme amb 
una illa pot ser encertat, si la pensem com un espai aïllat del món, tant física com 
conceptualment, lluny de tot i tothom, invisible a les mirades alienes, excepte quan 
un s’hi acosta i decideix posar-hi els peus. Tanmateix pot ser adequat ubicar-la en 
una època remota, on certes pràctiques que avui dia trobem aberrants formaven 
part de la normalitat establerta. Però la discapacitat no és quelcom estàtic i absolut, 
sinó que, tal i com recull la Convenció de Drets de les Persones amb Discapacitat 
de l’ONU (2006) és un concepte que evoluciona i que resulta de la interacció entre 
les persones amb deficiències i les barreres degudes a l’actitud i a l’entorn que eviten 
la seva participació plena i efectiva en la societat, en igualtat de condicions amb les 
altres (CDPD, 2006, preàmbul). 

De forma més general, es pot explicar aquesta evolució a 
través de 3 grans models, que si bé segueixen una lògica de 
seqüència temporal, poden coexistir en un mateix moment 
històric. Aquests models de tractament de les persones 
amb discapacitat són el Model de Prescindència, el Model 
Rehabilitador i el Model Social (Palacios, A., Romanach, J, 2006). 




Model Rehabilitador 


Des del Model de la 
Prescidència es considera 
que les causes que originen 
la discapacitat són religi¬ 
oses, i que les persones amb 
discapacitat no tenen res a 
aportar a la societat, i per 
tant es pot prescindir d’elles. 


Model Social 


Com a contraposició al Model Rehabilitador, trobem el Model 
Social de la discapacitat que entén que no serien les limitacions 
individuals les arrels de la discapacitat, sinó les limitacions de 
la societat per prestar serveis adequats i per assegurar adequa¬ 
dament que les necessitats de totes les persones siguin tingudes 
en consideració dintre de l’organització social (Palacios, 2008). 
Aquest model entén la discapacitat com una forma d’opressió 
social que -sense negar la deficiència com a funcionament 
divers d’una part del cos- es centra en els processos de discrimi¬ 
nació i exclusió vers la persona quan aquesta és categoritzada 
(per suposats experts) com a persona amb discapacitat. Aquesta 
visió quedava ja recollida a l’any 1976 per part de la Union of 
Physically Impaired Against Segregation (UPIAS) de la següent 
forma: "La discapacitat és el desavantatge o la limitació de l’ac¬ 
tivitat causades per una organització social contemporània 
que té en escassa o cap consideració a les persones amb alguna 
deficiència i per tant les exclou de la participació en les activitats 
socials generals ” (UPIAS, 1976). Aquest model, molt vinculat 
al Moviment de Vida Independent des dels seus inicis (final 
de la dècada dels 60 als EE:UU), deriva a l’estat espanyol en el 
que avui coneixem com a Model de la Diversitat (Palacios, A., i 
Romanach, J., 2006) i en el concepte àmpliament difós de diver¬ 
sitat funcional (Foro de Vida Independiente, 2005). 


El Model Rehabilitador entén que les causes són científiques 
i, per tant, explicables i corregibles des de la lògica de la ciència 
positiva i normativa com, per exemple, a través de la medicina. 

És important assenyalar que el model rehabilitador (0 biomèdic), ha estat 
predominant i hegemònic en el nostre país, ocupant una centralitat 
en la forma d’interpretar la discapacitat intel·lectual. La filosofia que 
hi ha al darrere es centra en el substrat físiològic, entenent que “la 
discapacitat intel·lectual es caracteritza per limitacions significatives 
tant en el funcionament intel·lectual com en la conducta adaptativa 
expressada en les habilitats adaptatives conceptuals, socials i pràctiques. 
Aquesta discapacitat s’origina abans dels 18 anys’’ (AAMR, 2002). De forma 
general es pot dir que la mirada provinent d’aquest model apunta a les 
limitacions individuals, a la idea de problemàtica clínicament abordable, 
i a la rehabilitació de la persona com a estratègia necessària per a poder 
recuperar un (suposat) estat de “normalitat”. A casa nostra, aquest model 
ha cristal·litzat de forma molt evident -sustentat tant per l’acadèmia 
com per l’administració- en tots aquells dispositius (serveis específics) 
destinats a ocupar-se de les persones amb discapacitat al llarg de tota la 
seva vida. És especialment paradigmàtic el cas dels centres ocupacionals 
per a persones adultes amb discapacitat intel·lectual, dissenyats per a 
ocupar (de contingut) la vida de les persones, rehabilitar (reparar les 
desviacions) els cossos no normatius, i rendibilitzar els cossos a través del 
treball per extreure’n un benefici material. 


Per concloure, és important senyalar que la discapacitat respon a una interpretació 
concreta de la realitat, variable al llarg del temps, on diferents discursos hegemò¬ 
nics i de poder s’han imposat a d’altres discursos més perifèrics i subalterns, fixant el 
contingut, les pràctiques, les polítiques i les vivències en relació a les diverses formes 
de funcionament individual. Aquestes formes d’entendre la discapacitat no es poden 
desvincular de certs espais ideològics sobre com concebre la diversitat, la diferència, i 
en definitiva de com entendre l’alteritat. 

Malauradament, aquesta forma d’entendre les persones amb funcionalitats no 
normatives, ha provocat la seva expulsió forçosa cap espais fronterers configurats 
segons diverses lògiques, com la capacitista, la productiva o la biomèdica, entre 
d’altres. Paradoxalment, la nostra societat, prenent com a estendard la bandera de la 
inclusió, ha creat diferents serveis d’atenció a les persones amb discapacitat, que no 
han fet sinó reproduir espais d’exclusió, permeten justificar la necessitat d’existència 
d’aquests mateixos dispositius, sense que mai canviï res. 

L’illa segueix allà, lluny de tot i de tothom. Fins quan en serem còmplices? 


Romà Javierre és Psicòleg Social i Antropòleg 


“Cal que paxlem de dxets humans” 


Xavi Boxràs 


L es persones, pel fet de ser 
persones, naixem amb uns drets 
intransferibles que ningú ens 
hauria de prendre. Aquests drets 
són considerats com Drets Humans. 

Els Drets Humans són un conjunt de 
principis que estan per damunt de les 
lleis i normatives, fins i tot per sobre de 
les constitucions dels països. Per això, 
els països que han signat la Declaració 
Universal dels Drets Humans i altres 
instruments com la Convenció 
Internacional de les Nacions Unides 


sobre els drets de les persones amb 
discapacitat, estan obligats a complir i 
fer que es respectin els drets. 

Els Drets Humans no han estat una 
concessió dels governants, sinó que 
molta gent ha hagut de lluitar perquè 
se’ls reconeguin, per tenir-ne accés i 
per fer-los efectius. Alguns exemples 
són els pobles indígenes, el vot de les 
dones, la lluita contra les desigualtats 
de gènere, les lluites contra el racisme, 
les lluites contra l’homofòbia. 

Les persones discriminades per la 
nostra diversitat funcional hem estat 
excloses de la societat i se’ns han negat 
els Drets Humans. Hem fet nosa perquè 


es pensava que no servíem. Moltes 
vegades ens han amagat perquè no 
volien que estiguéssim a la societat 
i que ens expresséssim. Tot per ser 
“massa diferents”. Però tothom és 
diferent. 

Per això, històricament les anome¬ 
nades "persones amb discapacitat” 
també han hagut de lluitar pels seus 
drets, i un dels fruits d’aquestes lluites 
és la Convenció internacional de les 
Nacions Unides sobre els drets de les 
persones amb discapacitat. 

Avui en dia, tot i que tenim una 
Convenció internacional, les persones 
amb discapacitats encara continuem 


sent discriminades per la nostra diver¬ 
sitat funcional. Ens trobem amb moltes 
barreres que provenen de la inadap¬ 
tació de l’entorn físic, social i acti- 
tudinal a les persones (siguin 0 no 
persones amb discapacitat), barreres 
que ens exclouen de la participació en 
la societat. 


Xavi Borràs és 
activista i membre 
del grup de 
persones autoges- 
tores Diversitat 
Funcional Sabadell i 
Comarques 

RACÓ HISTÒRIC 

La Placa dels Països Catalans 

9 


loanjo Garcia 



D eia Roque Dalton en referència 
a Rubén Darío que cada estat 
tenia el premi Nobel que 
es mereixia. Potser amb les 
places i els països ocorre el mateix. 
Si ens fixem en Barcelona la Plaça 
d’Espanya té reminiscències de certa 
fatxenderia imperial mentre que la 
dels Països Catalans apareix gairebé 
com una irregularitat en el paisatge, 
pràcticament com un buit. Més que 
una plaça, la de Sants, és una clatellada 
al vianant. Resulta una mossegada al 
paisatge malgrat la posició que ocupa de 
benvinguda a la ciutat per als viatgers 
que hi arriben. 

D'aquí a un parell de mesos es 
compliran trenta-cinc d'anys de la seua 
inauguració, un aniversari imperfecte i 
amb regust d’intranscendència per un 
espai urbà que conjuga a la perfecció els 
mateixos adjectius. Dels actes d’estrena 
de la plaça queda a penes una pàgina en 
el diari. La notícia destaca la presència 
del llavors alcalde Pasqual Margall, qui 
havia accedit al càrrec accidentalment 
després de la marxa de Narcís Serra al 
ministeri de defensa. 

La dels Països Catalans seguia el model 
d’intervencions aspres —les conegudes 


«places dures»— que combinaven 
formigó, granit i ferro, i que van fer 
fortuna a la Barcelona dels 80. La seua 
funció primera era intentar contrarestar 
l’edificació descontrolada de la dècada 
anterior i alleugerir la trama urbana. 
Més que com espais per a la sociabilitat 
van ser pensades com a parèntesis i, per 
a una nova generació d’arquitectes, com 
a petites pinzellades d’art, d’alenades de 
modernitat. No obstant això, allò que fa 
singular la de Sants és que resulta una 
metàfora perfecta d’una doble degra¬ 
dació. D'un costat d’aquesta modernitat 
urbanística pensada en funció del fet 
creatiu per sobre de la utilitat ciutadana. 
D’un altre, el nom triat delata l’ambició 
d’un imaginari diferent que remetia a 
la plurinacionalitat de l’estat, anhel que 
ràpidament ocupà el seu lloc entre les 
quimeres socialistes com el dret a l’au¬ 
todeterminació, l’aconfessionalitat de 
l’estat o la sortida de l’OTAN. El deterio¬ 
rament dels seues escassos equipaments 
va en paral·lel a l’erosió accelerant de 
tots aquests propòsits. 

Trenta-cinc anys de metàfora, però 
també trenta-cinc anys de despossessió, 
d’un no-lloc, d’un homenatge involun¬ 
tari a la lletjor, a l’abandonament. 


Aquests dies que encara ressona la 
consigna «els carrers seran sempre 
nostres» cal apel·lar a la literalitat del 
significat, contagiar d'entusiasme les 
persones que s’han llançat a la reapro- 
piació dels carrers com a trinxeres 
bàsiques de la democràcia popular, 


omplir de continguts aquests afanys. 
Proposar, debatre, participar, redreçar el 
potencial simbòlic de la plaça, dotar-la 
d’un significat nou, derrotar la grisor 
que li és característica. I de pas acolorir 
els Països Catalans. Som-hi? 


VIDES DE BARRI 

Entrevista a Lauxa 


Sònia Roncero 


L a Laura és una veïna del barri 
d'Hostafrancs. Nascuda al 84, és 
la quarta generació de la seva 
família que hi viu. Va passar tota 
la seva infància al barri. Recorda amb un 
somriure quan era membre de la UEC de 
Sants, i les tardes que passava a l'escola 
de ceràmica Lluna de Fang. També 
ens explica com feia veure que venia 
fruita als veïns mentre feia companyia 
al seu oncle a la parada de fruita que 
aquest tenia al Mercat d'Hostafrancs. 
Potser d'aquí li ve la seva passió per les 
síndries! 

Després vindrien 10 anys de descobrir 
món, la gran majoria a França, on 


va passar d'adolescència i la univer¬ 
sitat, però també Portugal, Equador, 
Madrid i Uruguai. Però entre tant anar 
i tornar sempre hi havia una estona 
per passar pel barri a fer un petó als 
avis, que segurament eren al mercat 
comprant el dinar. Quan va tornar, no 
va tenir cap dubte d'on viuria: tornaria 
a Hostafrancs. Actualment fa més de 
6 anys que hi viu i, és usuària de molts 
serveis del barri. Acostuma a anar per 
exemple a la piscina municipal de 
l'Espanya industrial, també al Zumzeig, 
cinema cooperativa (on forma part de la 
comissió de barri però diu que s'ha saltat 
les últimes reunions, que no li diguem 


a ningú), al Forn Baltà, i en general, fer 
vida de barri tant com pot. 

Com moltes veïnes de Sants i de 
Barcelona a la Laura li preocupen els 
preus del lloguer, els fons especuladors, 
els desnonaments, la gentrifïcació i els 
pisos turístics il·legals, i que això perju¬ 
diqui el petit comerç i la qualitat de vida. 
La contaminació, el medi ambient i la 
pobresa energètica també són qüestions 
que la inquieten i intenta contribuir 
positivament mitjançant petits gestos. 
No es considera cap exemple per ningú, 
diu que s'equivoca sovint, però el primer 
és conscienciar-se, i després intentar 
contribuir. 





INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


lac@l 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 



CUINÀ DE BARRI 




a cfescudell 



SANTS. PAÏSOS CATALANS 
93 422 16 13 WWW.TDK.CAT 


DÜBMFKWX 

CAMVltt 

HAFETA OBERTA 
DIJOUS I DIVENDRES 
18 A 22:30H 



COL·LECTIUS I TALLERS: 


C/JOCS FLORALS HO-2 | MÉS INFO: WWW.CANVIES.ORG 

CINEMA 



La Haine de Mathieu Kassovitz 


Laura Ezcurdia Aguirre 


- A l’escola em van ensenyar 
que l’odi genera més odi. 

- Jo no vaig anar a l’escola, 
sóc del carrer, i al carrer t’ense¬ 
nyen que si poses l’altra galta et 
donen pel cul. 

L’odi (La Haine) de Mathieu 
Kassovitz, malgrat estar 
publicada l'any 1995, podria ser 


malauradament un retrat social 
actual. Rodada de manera 
sublim en un cru blanc i negre, 
ens explica amb un realisme 
brutal la història de tres amics 
(un immigrant àrab, un jueu 
i un boxejador negre) d'un 
suburbi de París. La policia ha 
deixat en coma a un noi del 
barri després de detenir-lo, i 
els disturbis nocturns generats 
en resposta a aquesta agressió 
deixa al barri una bomba de 
rellotgeria en forma de pistola 


que un dels protagonistes 
troba i vol fer servir per a fer 
justícia. Aquí comença la deriva 
dels personatges a través d’un 
angoixant compte enrere de 24 
hores. 

L'odi tracta sobre la frus¬ 
tració, la lluita diària en una 
vida sense futur, de ciutadans 
de segona privats d'oportu¬ 
nitats atrapats dins els seus 
rols... inclús de l’amistat. Ens 
mostra també com aquells que 
protesten o es rebel·len son 


maltractats per l’estat a través 
de la policia, i de la violència 
com a únic llenguatge. 

"Un tio es tira per la finestra 
des d’un 50è pis. Mentre va 
caient pensa: "de moment, 
tot va bé, de moment, tot va 
bé”... L’important no és quanta 
estona estàs caient, sinó 
l’aterratge” 

I tal com comença la pel·l¬ 
ícula, acaba amb aquesta frase, 
que parla de la caiguda d’una 
vida ja sentenciada. 


LLIBRES 



Lucius Minicius Rides Again de Bev Aiian 


Bernat Marimon 


F a 25 anys, del 3 al 14 
de setembre de l’any 
1992, es va celebrar la 
novena edició dels Jocs 
Paralímpics a Barcelona. Prop 
de 4.000 esportistes, de 82 
països diferents, van competir 
en un total de 15 disciplines 
diferents. I amb la col·laboració 


d’uns 7.000 voluntaris van 
fer de la cita un èxit esportiu i 
organitzatiu. 

La novel·la Lucius Minicius 
Rides Again, escrita en anglès 
per Bev Allan, ens situa de nou 
en aquest context. Gúdrun, 
la protagonista, té 13 anys i 
poques ganes que s'acabi l'estiu 
i tornar a l’escola i la rutina. 
Però quan el seu pare reapareix 
a la seva vida i la Petra dóna 


el tret de sortida als Jocs 
Paralímpics, la vida de Gúdrun 
canvia radicalment. 

Durant els dotze dies que 
duren els Jocs, la protagonista 
es veu submergida en una 
muntanya russa d’emocions 
mentre experimenta un viatge 
que la farà descobrir certs 
aspectes desconeguts d’ella 
mateixa, dels seus pares i de 
l’emocionant i vibrant món dels 


Paralímpics, on tot és possible. 
Com s’hagués imaginat mai 
que una persona sense braços 
pogués jugar a tenis taula? 

La novel·la parla sobre els 
valors essencials de l’ésser 
humà amb un estil fluid i amè. 
Adequat per a totes les edats i 
ideal per animar-se amb una 
lectura en anglès. 


Editorial Círculo Rojo, 2015. 


VINYETA 


Puigdimoni 


per Sara Medina Peris 



















B*216 1 febrer de 2018 


Col·lectius 1 11 


COL·LECTIUS DEL BARRI 


ASSEMBLEA GROGA DE SANTS 

Assemblea de la comunitat edu¬ 
cativa -mestres, famílies i alum¬ 
nat- per defensar la qualitat de 
l’educació pública, 
assembleagrogasants.blogspot 
.com 

assembleagrogasants@gmail. 

com 

@AssGrogaSants 


CASTELLERS DE SANTS 

Assajos dimarts i divendres. 
borinots@borintos.cat 
Local d’assaig: Escola Jaume I. 
C/ Comtes de Bell-lloc, 86 


COOPERATIVA DE CONSUM 
PANXACONTENTA 

Grup de consum crític 
Dijous de ígh a 22h 
panxacontenta.wordpress.com 


FEM FRONT AL TURISME A 
SANTS 

Comissió de l’ABS per afrontar la 
massificació turística a Sants 
http://frontturisme.sants.org 


GRUP D'HABITATGE DE SANTS 

Col·lectiu pel suport mutú da¬ 
vant les problemàtiques d'habi¬ 
tatge 

https://www.facebook.com/ 
GrupHabitatgeSants 
Diumenges a les i6h. 

Pl. Joan Corrades 


HORTET DE LA FARGA DE 
SANTS 

Noguera Pallaresa 27, persiana 
metàl·lica 

hortetdelafarga@gmail.com 
Estiu: diumenges a la tarda 
Hivern: diumenges al matí 

LA LLEIALTAT SANTSENCA 

Espai per a usos veïnals coopera¬ 
tius i de cultura popular 
https://www.lleialtat.cat/ 

C/ Olzinelles, 31 


LAPAH 

Plataforma d’afectats per la hi¬ 
poteca 

Acollida i Assessorament 
col·lectiu: dilluns i8h 
Emplenar fitxes: per confirmar 
Assemblea de PAH Barcelona 
dimarts i8h 

(atenció a estudiants: dilluns a 
les 17:00 al local) 
c/ Leiva, 44 

SANTS. TV 

Televisió comunitària de Sants 

http://sants.tv 

contacte@sants.tv 

UNIVERSITAT LLIURE A SANTS 

http://sants.unilliure.cat 
unilliur e @ gmail.com 


CSA Can Vies 
C/ Jocs Florals, 40 

Assembea dimecres a les 19I1 
Kfeta dimarts i dijous de i8h a 22I1 
https://canvies.bairisants.org 
canvies@gmail.com 
@SomCanVies 


ACCIÓ LLIBERTÀRIA SANTS 

Adherida a la Federació Anar¬ 
quista de Catalunya (FAC) 
Dimecres a les 19.3011 a Can Vies 
acciollibertariasants@riseup.net 
@AccLlibSants 


JÓVENS DE LES TERRES DE L’EBRE 

Col·lectiu per la defensa del ter 
ritori 

Dijous a les 2oh 
jovensebre.blogspot.com.es 
@Jovens Ebre 


LA BURXA 

Periòdic de comunicació popular 
Primer dimarts de mes a les 2ih 
laburxa@gmail.com 
@laBurxa 


LA GUERXA 

Espai de salut 
Dilluns a les 2oh 
@LaGuerxa 

espaisalutcanvies@gmail.com 


NEGRES TEMPESTES 

Col·lectiu llibertari per l’allibera¬ 
ment dels pobles 
http://negrestempestes.cat 
negrestempestes@gmail.com 


Casal 

independentista 
de Sants 

C/ Muntadas, 24 

De dilluns a divendres de i8h a 23b 

https://cis-jaumecompte.cat 

@cis.jaumecompte 


ARRAN SANTS 

Organització juvenil de l’esquer¬ 
ra independentista 
http://arran.cat/ 
sants@arran.cat 
@ArranSants 


COLLA BASTONERA 

Grup de cultura popular 

https://collabastonerasants. 

wordpress.com 

collabastonerasants@gmail. 

com 


ENDAVANT SANTS 

Organització Socialista d'Allibe¬ 
rament Nacional 
http://www.endavant.org 
@EndavantSants 


PUNT D’INFORMACIÓ LABORAL 

Assessorament laboral 
Dilluns de i8:3oh a 2ih 
COS Barcelonès 


Can Batlló 
C/ Constitució, 19 
C/11 de juny de 2011 


Espai veïnal autogestionat 
Dilluns a dijous de íoh a 13b i de 
i8ha2ih 

Divendres de íoh a 13b I de i8h a 22b 
Dissabtes de íoh a 21b 
https://www.canbatllo.org/ 
@CanBatllo 

CENTRE DE DOCUMENTACIÓ 

DELS MOVIMENTS SOCIALS 

Arxiu de documentació dels 
moviments socials 
Dilluns, dimarts i dijous de 
i7h-igh 

http://arxiu.laciutatinvisible. 

coop/ 

arxiudelaciutat@gmail.com 

ESPAI ARTS 

Col·lectiu d’artistes 
Dijous de io:3oh a 13I1 
@ArtsCanBatlló 

ESPAI COMUNITARI DE FORMA¬ 
CIÓ PERMANENT 

Projecte d’educació de persones 
adultes. En construcció col·lec¬ 
tiva. 

espaicomunitariformacioper- 

manent.wordpress.com 

espaicofope@gmail.com 

@aprendreXviure 

FUSTERIA COL·LECTIVA 

Taller de fusteria comunitària 
Taller obert: dilluns de íoh a i3h 
i de i6h a ígh 

Taller comunitari: dimarts de 
íoh a 13I1 i de i6h a ígh 

LA NAU 

Espai familiar 

Actualment tancat per obres 
d’acondicionament pel fred 
lanauespaifamiliar@gmail.com 
@La_Nau 

MALABARISTES INEXTREMIS 

Taller de malabars 
Dimecres de i8h a 20:45b 

ROCÒDROM 

Obert dilluns dimecres i diven¬ 
dres de i8h a 2ih 
Neteja col·lectiva dimarts de 
i8h a 2ih 

Dones escaladores dimecres de 
íoh a i3h 

TALLER COL·LECTIU D’INFRAES- 
TRUCTURES 

Taller d’infraestructures 
col·lectiu 

Dimecres de íoh a i3h i dissabte 
de íoh a i4h 

TALLER OBERT DE MOBILITAT 

Espai d’autoreparació de vehi¬ 
cles 

Dimecres i dijous de i7h a 2oh 
Divendres ioh-i3h 


Centre Social 
de Sants 

C/ Olzinelles, 30 

Associació de veïns I veïnes de 
Sants 

Dilluns a divendres de íoh a 13I1 i de 
i8h a 2ih 

www.centresocialdesants.org 

csocialsants@gmail.com 


ASSEMBLEA SALVEM LES PEN¬ 
SIONS 

Espai de defensa del sistema Pú¬ 
blic de pensions 
Dimecres de i8:3oh a 20:3oh 
salvemlespensions.wordpress. 
com 

salvemlespensions@gmail.com 

@Salvemlespensions 


Casal de Joves 
de Sants 

C/ Alcolea cantona¬ 
da cl Violant d’Hon- 
gria 


@casaljovesants 

casaljovesants.wordpress.com 

casaljovesants@gmail.com 


Si trobes afaitar el teu 
col·lectiu et pots posar en 
contacte amb nosaltres a: 
laburxa@gmail.com 


Xerrada amb 

Luis Çruss 

£1 poder de la calle y 
las pequenas revoluciones 


16 febrer 
a les 20 h 


Casal de Teves de Sants 

11,15 Pl. Sants L3PI.de/Centrt 


fa 

W W 

” MIM 


cafes*Tes 
Birres* Copes 

/mSnicfes * Tapes * Entrepans 
ElBarça en pantalla desant 
ExpoSieionS * Terrassa 


Pla$ Osca, 12 - 08014 Barcelona 
T. 691 §§ 65 28 * uimui.fo-tar.com 


EL TEU DENTISTA 
DEL BARRI 

Dr. Marçal 
Solanas i 
Esquerra 

ODONTÒLEG Col. num. 2325 




(Put^inefíis 


Menú migdia 10,90€ 
Menú pizza 8,50€ 


Carrer d’Olzinelles, 96, ír. Carrer de Salou, 23. 080014 

«8014 BARCELONA Tel . 93611 2485 - 616807668 

Tel. 93.332.04.19 Horari: de 13 30 a 16h i de 20 30 a 24h 

Dilluns tancat tot el dia - Dimarts mati tancat 

mail: msolanasdentist@infomed.es www.restauranteputxinellis.com 





































12 I Entrevista 


febrer de 2018 i B*216 


Hola, putero 


Mobilització pel reallotjament immediat 
dels veïns del Camí de la Cadena 



Parlem amb Laila Kharchaf, veïna afectada del Camí de la Cadena i amb en Jordi Falcó, del Centre Social de Sants. 
Parlem amb ells el dissabte 27 de gener, tot just uns minuts després d'acabar la manifestació que ha aplegat a mig 
centenars de veïnes i que ha passat pels pisos destinats a reallotjar els últims habitants d'aquesta zona de cases d'auto- 
contrucció. Demanen un reallotjament immediat, doncs els pisos fa més d'un any que estan construïts i buits. 

Aquest carrer del barri de LNa Bordeta està afectat pel pla urbanístic que està redissenyant tota la zona de Can Batlló. 
En aquest pla totes les cases del Camí de la Cadena han d'anar a terra. 


"El no reallotjament és una qüestió 
administrativa de falta de donar-li prioritat" 


Rubén Molina 


El Camí de la Cadena és 
l'última zona de Barcelona de 
barraques, com ho valoreu? 

L: És la vergonya més gran de 
Barcelona, pitjor que el Camp de 
la Bota. Hi ha moltes rates i les 
condicions no són dignes. 

J: És una zona que ha canviat 
molt. Abans era un camí que 
conduïa fins aquí a la zona de les 
cases on encara viuen aquests 
veïns. 

Teniu la sensació que han 
deixat degradar aquesta zona? 

L: La veritat és que sí. A més, des 
de que sabem que hem d'anar 
fora, està tot pitjor perquè com 
hem de marxar ja no s'arre¬ 
gla res. Està ple de bitxos, rates, 
goteres, ara fa pena veure-ho. 
Aquestes cases eren precioses 
abans. L'altre dia es va caure un 
sostre de una de les cases i així 
s'ha quedat. 

Quant de temps tenen aquestes 
cases del Camí de la Cadena 
laila? 

L: Jo fa trenta-sis anys que hi 
visc, però les cases tenen molt 
més. Et mentiria si et digues al¬ 
guna cosa concreta, però el meu 
pare ja porta aquí setanta anys, 
es a dir que molt 


Ouants veïns estan afectats pel 
reallotjament? 

J: En total són unes seixanta per¬ 
sones aproximadament. Són les 
cases que donen al carrer Parce- 
risa i les de l'interior del pati on 
hi ha uns altres dotze habitatges. 
Estem parlant que són cases pe¬ 
tites on hi viuen entre tres i cinc 
persones adultes i molts menors. 

L: Hi ha veïns van poder demos¬ 
trar que estaven abans del pla 
i altres que no. Però tots tenen 
dret a estar reallotjats. Aquí es¬ 
tem lluitant per tots. Hi ha gent 
de lloguer i altre que tenim el 
certificat de propietat 

Ouin és el problema pel 
qual no s'esta efectuant el 
reallotjament? 

L: Diuen que hi ha problemes 
amb els papers. Però a nosaltres 
no ens expliquen res. Sort de la 
gent del Centre Social que ha fet 
seguiment i ens han ajudat a sa¬ 
ber què passava i a informar-nos. 
Ja no confiem en l'ajuntament. 

J: Ara mateix només és per de¬ 
sídia municipal. És una qüestió 
administrativa de falta de do¬ 
nar-li prioritat. Estava previst 


que anessin a viure abans del 
Nadal. Sempre falta algun pa¬ 
per. Ara hi ha al calendari una 
nova data que tampoc es compli¬ 
rà que és abans d'acabar febrer. 
Han incomplert tots el calenda¬ 
ris i la situació d'aquestes perso¬ 
nes és desesperada. És el motiu 
pel qual els estem recolzant a vi¬ 
sualitzar la seva situació. 

Com els afecta estax en aquesta 
situació d'incertesa i de no 
poder anar als pisos nous que 
tenen adjudicats? 

J: Ja havien d'haver anat a viu¬ 
re a l'estiu. El fet de saber que 
aquestes cases són ara mateix 
temporal i que han de marxar, 
ha fet que els habitatges hagin 
patit un degradament accelerat. 

L: De l'ajuntament només ens 
han trucat per dir-nos que no 
sortíssim al carrer i no féssim 
res. Quan va caure el sostre d'una 
de les cases no ens van ajudar en 
res. Sempre van amb mentides. 
Els pisos ja estan fets des de fa 
un any. Teníem tot preparat per 
marxar abans de Nadal com ens 
havien promès i al final res. Ai¬ 
xò fa que la gent estiguem molt 
cansades i ningú es vol gastar els 
diners en mantenir les cases on 


vivim. Estan les cases molt mala¬ 
ment que ara amb el mal temps 
empitjora per les goteres. Ja te¬ 
nim els pisos adjudicats, jo tinc 
el ír 5 a , els hem vist, només cal 
que poguem firmar el contracte. 

Quines accions tenen previstes 
fer si el calendari es segueix 
incomplint? 

L: Hem fet aquesta protesta on 
han vingut molts veïns, a qui 
estem molt agraïts pel seu su¬ 
port. Però si cal tornarem a sor¬ 
tir a manifestar-nos per tal que 
tinguem una solució immedi¬ 
ata. Tenim molta gent que ens 
vol i que ha respost. L'associació 
de veïns ens ha ajudat molt, que 
si no fos per ells no ens hagués¬ 
sim enterat de res. L'ajuntament 
al principi no anava a reallotjar 
les persones que vivien a l'inte¬ 
rior del pati on hi ha dotze llars. 
Per l'ajuntament no existien, en 
canvi sí que arribaven les multes 
i els rebuts de l'aigua i la llum. 
Hem aconseguit reallotjar a tot¬ 
hom. 


Sara Medina Peris 


Arran de l'anunci "Hola, pute¬ 
ro" protagonitzat per Towanda 
Rebels, ha ressorgit un debat 
que sempre és bastant polèmic: 
la prostitució. La pregunta de 
partida és: podem qüestionar¬ 
ia? Podem debatre sobre el te¬ 
ma? Podem tenir una opinió al 
respecte? Últimament escoltem 
veus que diuen que no, que les 
dones que no l'exercim no es¬ 
tem legitimades a parlar-ne ja 
que, en fer-ho, parlem en veu 
de totes les treballadores sexu¬ 
als que decideixen exercir-la 
lliurement i voluntàriament i 
que, per tant, les silenciem i les 
victimitzem sense que ho vul¬ 
guin. Però jo no sé si hi acabo 
d'estar d'acord: jo no sóc mare, 
però puc opinar sobre la mater¬ 
nitat; tampoc sóc treballadora 
tèxtil d'una empresa a l'índia, 
però se'm permet qüestionar el 
model existent; encara menys 
sóc una dona casada, però puc 
parlar del matrimoni. Per què 
no ho puc fer de la prostitució? 
No és un model de societat que 
ens afecta a totes? I què passa 
amb les prostitutes que no ho 
fan tan lliurement ni tan volun¬ 
tàriament? I què passa amb les 
que volem qüestionar la pro¬ 
stitució des d'una perspectiva 
política i estructural i no només 
des de l'experiència individual? 
I, fins i tot, en el supòsit que ob¬ 
lidéssim el vessant polític —que 
és el que, en realitat, més hauria 
d'interessar —, i ens centréssim 
únicament en l'experiència in¬ 
dividual, tal com es pregunta 
Beatriz Gimeno: per què només 
hauríem d'escoltar a les prosti¬ 
tutes contentes? Algú dirà que 
el problema sorgeix perquè no 
sabem diferenciar entre «tre¬ 
balladora sexual» i «dona ex¬ 
plotada». Doncs bé, jo crec que 
és precisament de fer aquesta 
diferenciació que neix el proble¬ 
ma: són coses diferents, sí, però 
ambdues conviuen sota el ma¬ 
teix marc i, per tant, no hauríem 
de legitimar la totalitat d'un món 
(fins i tot als consumidors) part¬ 
int només del reclam d'una part; 
la part més privilegiada, per cert. 
És un fals discurs. Quan par¬ 
lem de política intentem deixar 
de costat el punt individual per 
parlar del fet col·lectiu, i ho po¬ 
dem fer amb gairebé qualsevol 
tema menys amb alguns molt 
concrets, la prostitució n'és un. 
Per què costa tant polititzar-la? 
Què s'amaga rere aquest debat? 
Sovint, a més, s'equipara la pro¬ 
stitució amb qualsevol altra fei¬ 
na. Això, sincerament, és també 
complicat d'empassar. Com ens 
recorda Beatriz, el sexe té un si¬ 
gnificat concret dins la nostra 
societat, aquell que hem anat 
construint, i la subjectivitat ens 
la creem tots i totes del mateix 
lloc, amb més o menys variaci¬ 
ons en funció de la deconstruc- 
ció personal de cadascú, però, 
ens agradi o no, mamant del 
mateix imaginari compartit, per 
tant, avui en dia, no és el mateix. 
Si fos el mateix, parafrasejant a 
Beatriz, «seria també el mateix 
que el teu cap et toqués un colze 
o una teta», i totes sabem que no 
és el mateix. 













